Държавен вестник, бр. 36, 2002 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  36
Член 23
1. Всяка държава страна може да денонсира
тази конвенция, като писмено уведоми Гене-
ралния секретар на Организацията на обедине-
ните нации.
2. Денонсирането влиза в сила една година
след датата, на която известието е получено от
Генералния секретар на Организацията на обе-
динените нации.
Член 24
Оригиналът на тази конвенция, чиито анг-
лийски, арабски, китайски, испански, френски
и руски текст са еднакво валидни, се депозира
при Генералния секретар на Организацията на
обединените нации, който ще разпрати завере-
ни екземпляри от нея на всички държави.
В уверение на което долуподписаните, би-
дейки надлежно упълномощени за целта от
съответните си правителства, подписаха тази
конвенция, открита за подписване в Ню Йорк
на 12 януари 1998 г.
18851
МИНИСТЕРСТВО
НА ОБРАЗОВАНИЕТО И НАУКАТА
СПОГОДБА
между правителството на Република Бълга-
рия и правителството на Република Македо-
ния за сътрудничество в областта на образо-
ванието и науката
(Утвърдена с Решение № 328 от 14 май 2001 г.
на Министерския съвет. В сила от 8 март 2002 г.)
Правителството на Република България и
правителството на Република Македония, на-
ричани по-долу “страните”,
водени от желанието да развиват безпрепят-
ствено сътрудничество в областта на образова-
нието и науката,
убедени, че това сътрудничество доприна-
ся за укрепването на приятелските отноше-
ния, доверието и разбирателството между две-
те държави,
решени да се придържат към принципите на
Заключителния акт от Конференцията за си-
гурност и сътрудничество в Европа от Хелзин-
ки—1975 г., Парижката харта за Нова Европа,
както и Европейската културна конвенция, се
договориха за следното:
Член 1
Страните насърчават и подкрепят сътруд-
ничеството във всички области на образовани-
ето, науката и технологиите.
Член 2
Страните подкрепят активно сътрудничест-
вото и обмена на опит в областта на образова-
нието, като:
а) съдействат за подписване на документи
за пряко сътрудничество между Министерство-
то на образованието и науката на Република
България и Министерството на образованието
и Министерството на науката на Република Ма-
кедония, както и между съответните училища,
университети и научни институции;
б) предоставят в рамките на своите възмож-
ности и в съответствие с националното си зако-
нодателство стипендии и места за пълен и час-
тичен курс на обучение, за следдипломни спе-
циализации и за научноизследователска рабо-
та на студенти, следдипломни специализанти,
докторанти и научни работници;
в) осъществяват обмен на университетски
преподаватели, научни работници, докторанти,
специализанти, студенти, учители и ученици;
г) осъществяват обмен на информация и
публикации по всички области на образовател-
ната и научната дейност.
Член 3
Страните развиват сътрудничеството в област-
та на науката и технологиите, като за тази цел:
а) подкрепят прякото сътрудничество меж-
ду академиите на науките на двете страни, ко-
ето да се осъществява въз основа на пряк дого-
вор, подписан между тях;
б) подкрепят прякото сътрудничество меж-
ду институции, занимаващи се с научноизсле-
дователска дейност и технологии;
в) насърчават и подпомагат прякото сътруд-
ничество между министерства или институции
за наука и технологии чрез подписването на
съответни договори.
Член 4
Страните са съгласни въпросът за взаимно-
то признаване на документи за образование,
научни степени и звания да бъде уреден с отдел-
на спогодба.
Член 5
Страните подкрепят сътрудничеството, вза-
имното информиране и размяната на опит меж-
ду ресорните министерства за образование и на-
ука на Република България и на Република Ма-
кедония в областта на обществените науки с
особен акцент по въпросите от общ интерес и
по-специално, включвайки учебните планове и
програми, учебниците и учебните помагала.
Член 6
Страните насърчават сътрудничеството меж-
ду своите държавни архиви на реципрочна ос-
нова, като за целта сключат споразумение за
пряко сътрудничество между главните архивни
администрации.
Страните в съответствие с вътрешното си
законодателство съдействат за осигуряване на
достъп на научни работници от другата страна
до архивни материали, библиотечни и музейни
фондове за осъществяване на научни изследва-
ния. Във връзка с това страните осигуряват на
реципрочна основа копиране, запис или микро-
филмиране на документи и материали и обмен
на информация в областта на културно-истори-
ческото наследство и архивното дело.